Document ID: /roh_data/filtered/fineweb-2-filterrobots_roh.jsonl.gz/17114

Concret giaja per il Pass dal Simplon. L’organisaziun «Iniziativa da las Alps» renfatscha al Cussegl federal da tolerar la situaziun al pass e da retardar in scumond da transports privlus. Mintga di transportian tranter 30 e 40 camiuns rauba privlusa sur il Simplon. Quai saja in grond risico per l’uman e l’ambient. Tenor Jon Pult, il president da l’organisaziun fissi simpel dad introducir in tal scumond al Simplon. Sco alternativa numna Pult il tunnel da viafier. Il Simplon è il sulet pass sur il qual tals transports èn anc lubids. Sur ils ulteriurs pass sco per exempel il San Bernardino u il Gottard n’èsi betg lubì da transportar rauba privlusa.
La stad passada aveva l’organisaziun surdà a la Chanzlia federala ina petiziun cun passa 10'000 suttascripziuns. Quella pretenda da la ministra da traffic Doris Leuthard da controllar pli stretg ils camiuns grevs che traversan la Svizra.
RR novitads 17:00